मदर्स डे पर पति निक जोनस ने शेयर किया क्यूट वीडियो
Nick Jonas Shares Mother's Day Video Of Priyanka Chopra And Daughter. प्रियंका चोपड़ा इन दिनों अपनी बेटी मालती मैरी जोनस के साथ अपना वक्त बिता रही हैं। कल मदर्स डे के मौके पर प्रियंका के पति निक जोनस
प्रियंका चोपड़ा इन दिनों अपनी बेटी मालती मैरी जोनस के साथ अपना वक्त बिता रही हैं। कल मदर्स डे के मौके पर प्रियंका के पति निक जोनस ने अपने सोशल मीडिया पर प्रियंका और मालती का एक वीडियो सोशल मीडिया पर शेयर किया है, जिसमें वह मालती को गोद में उठाकर मस्ती करती हुई नजर आईं।
वीडियो में प्रियंका, मालती को गोद में लेकर सड़क पार करने का इंतजार कर रही हैं। अपनी बारी आने पर वह मालती के साथ सड़क पार करती हैं। इस दौरान उनकी गोद में बैठी मालती खुशी से खिल खिलाकर हंस पड़ती है।
निक ने इंस्टाग्राम पर शेयर की फोटो 
वीडियो सामने आते ही फैंस मालती की स्माइल देख काफी खुश हो गए। मदर्स डे के मौके पर प्रियंका के पति निक जोनस ने एक फोटो भी शेयर की है, जिसमें प्रियंका अपनी बेटी को कंधे पर बैठाए नजर आ रही हैं। इस फोटो में मालती काफी क्यूट लग रही हैं।
निक ने इंस्टाग्राम पर इस फोटो को शेयर करते हुए लिखा, 'हैप्पी मदर्स डे माय लव। आप एक अविश्वसनीय मां हैं। आप हर दिन मुझे और मालती की दुनिया को रोशन करती हैं'। इस पोस्ट पर प्रियंका ने जवाब में लिखा, 'आई लव यू जान। मुझे मामा बनाने के लिए धन्यवाद।'
सरोगेसी के जरिए मां बनी प्रियंका 
निक और प्रियंका ने पिछले साल सरोगेसी के जरिए मालती का स्वागत किया। कपल ने पोस्ट शेयर करते हुए बताया था कि वो सरोगेसी के जरिए पेरेंट्स बने हैं। प्रियंका की बच्ची का जन्म डॉक्टर द्वारा दी गई डेट से 12 हफ्ते पहले ही हो गया था। जिसकी वजह से मालती जन्म के दौरान थोड़ा कमजोर थीं।
हालांकि, अब वह स्वस्थ और तंदुरूस्त है। प्रियंका ने हाल ही में एक इंटरव्यू में खुलासा किया था कि जब निक या वो मालती के साथ नहीं होते हैं तो मधु या डेनिस बच्चे का ख्याल रखते हैं और ऐसा करना पसंद करते हैं।